[{"text_idx": "#000001", "text": "Mina olen Katre ja see siin on minu mo\u0303tete pesa. Olen u\u0308he lapse ema, ma\u0308ngur ja ei tea veel, mis elus edasi saama hakkab. Minust saad la\u0308hemalt lugeda siit."}, {"text_idx": "#000004", "text": "Annabeli su\u0308nnilugu: kodus viibitud aeg"}, {"text_idx": "#000005", "text": "Ko\u0303igepealt pean ma alustama sissejuhatusega sellest, et kolmapa\u0308eval oli mul va\u0308gagi energiline ja normaalne olemine. Peast ka\u0308is isegi la\u0308bi mo\u0303te minna o\u0308o\u0308laulupeole ja ainuke asi, mis selle plaani a\u0308ra segas, oli mo\u0303te sellest, et hiljem viimaste trollidega kojusaamine on ebameeldivalt ebamugav. Eelmisel aastal mitterasedanagi ha\u0308iris see, et troll puupu\u0308sti ta\u0308is oli ja vaevu seisma mahtusid, seega ko\u0303huga ei tundunud va\u0308ga ahvatlev ja ja\u0308igi minemata. Vo\u0303tsin kodus hoopis vankri ette ja tundsin miskipa\u0308rast, et viimane aeg selle funktsioonid va\u0308lja nuputada ja endale ko\u0303ik selgeks teha. Pusisin pa\u0308ris kaua ja nuputasin ja selle ka\u0308igus ka\u0308is peast la\u0308bi ka mo\u0303te, et \u201cNo sellest pingutamisest raudselt varsti ongi minek kah.\u201d Naersin ise ka selle mo\u0303tte peale."}, {"text_idx": "#000007", "text": "Teadsin, et haiglasse tormata hu\u0308steeriliselt ei tasu kui veed on selged ja valusid ei ole. Nii palju oli perekooli loengust vo\u0303i teiste naiste kogemustest meelde ja\u0308a\u0308nud, sest nii mo\u0303nigi naine tagasi koju saadetud \u201co\u0303igemat hetke\u201d ootama. Jalad aga all ikkagi va\u0308risesid ja olid justkui lihaskrambid hirmust. Otsisin paaniliselt Pelgulinna Su\u0308nnitusmaja numbrit. \u201cKas seal u\u0308ldse on mingi sarnane asi nagu EMO? Vo\u0303i ei.. kuhu ma helistama peaksin u\u0308ldse?\u201d paanitsesin. Lo\u0303puks ikkagi helistasin su\u0308nnitusmaja telefonile ja ku\u0308sisin no\u0303u: \u201cMis te arvate, kas tulid veed a\u0308ra? Ma tean, et ma kohale veel ei pea tulema, et umbes nii 5-6 tunni pa\u0308rast, aga mida ma tegema peaks ometi?\u201d Naine vastas, et \u201cTe ju just vastasite ise enda ku\u0308simusele. Tulgegi nii 6 tunni pa\u0308rast kontrolli siis.\u201d Selge. Arvestasin, et kui umbes kuuepaiku tulid veed, siis panin paika plaani kella 10-11 paiku kontrollima minna."}, {"text_idx": "#000009", "text": "Kui va\u0308lja arvata see, et jalad all va\u0308risesid nagu vastsu\u0308ndinud kitsekesel, olin ma u\u0308htlasi ka u\u0308sna rahulik. U\u0308ks meeldeja\u0308a\u0308nud asi oli ka see, et enne haiglasse minekut, kodus olles, vo\u0303iks su\u0308u\u0308a ja noh.. rahulikult olla. Tegingi siis mo\u0303ned vo\u0303ikud ja koristasin vahelduva eduga. Isegi pesemas ka\u0308isin ja raseerisin jalad a\u0308ra, sest olemine oli hea ja mulle endale oleks lihtsalt ikkagi olnud va\u0308ga vastumeelne liialt karvasena kohale ilmuda. Pesin no\u0303ud a\u0308ra.. ja siis kuivatasin ja\u0308lle po\u0303randele tekkinud loigukest, mis minust va\u0308lja nirises. Kusjuures, ma naersin kohutavalt palju iga tegevuse ka\u0308igus. Niisugune hirmu naer? A\u0308revuse naer? Uksumatuse naer? Ma ei teagi, aga ma naersin ja mul oli va\u0308gagi lo\u0303bus olla. Samas kartsin meeletult."}, {"text_idx": "#000010", "text": "kell 7:55 on mul teise wordpressi drafti ma\u0308rgitud, et hakkasin tundma pa\u0308evadelaadset valu. Sellist, mis mul tavaliselt oli pa\u0308ev enne pa\u0308evi. Vo\u0303tsin haiglaasjade nimekirja uuesti ette ja pakkisin viimased asjad: akulaadija, fotokas jms. To\u0303stsin suure hunniku asju ka sealt kotist hoopis va\u0308lja, sest taipasin, et kui u\u0308ksinda pean end haiglasse toimetama, ei viitsi nii suurt ja rasket kotti kaasa tassida ja lasen hiljem kellelgi kodust ja\u0308rele tuua asjad, mis mo\u0303eldud beebile ja niisama after-su\u0308nnituseks."}, {"text_idx": "#000011", "text": "Vahepeal ra\u0308a\u0308kisime veel Keioga ja olin endiselt niisugune kahtlev. Arvasin, et ehk on targem oodata, kuni haiglas kontrollis a\u0308ra ka\u0308in ja siis teatan talle, et kas tasub tulema hakata vo\u0303i mitte. Ta muidugi tahtis vist so\u0303java\u0308est va\u0308ga innukalt a\u0308ra saada, sest ta u\u0308tles mingi hetk siiski, et ta sai asjad ra\u0308a\u0308gitud ja hakkab varsti siiapoole liikuma. Et ehk jo\u0303uab isegi mingi 11-paiku ja saame koos kontrolli minna. Ma naljatasin kaasa ka, et \u201cNo kui on mingi false alarm, siis o\u0303htul tuleb teha SS\u2019i, et puhkusepa\u0308evad ikka raisku ei la\u0308heks.\u201d"}, {"text_idx": "#000012", "text": "Veidi peale kella kaheksat helistasin emale ja teatasin tallegi, et vist on minek ja et valusid ei ole, ent vaikselt on niisugune pa\u0308evadesarnane tuikamine ko\u0303hus. Tuhud (?) jo\u0303udsid kohale ma oletan, et veidi enne u\u0308heksat. Igatahes on mul ma\u0308rgitud drafti kellaaeg 8:51 kus ma oletasin, et vo\u0303isid tuhud alata. Ma ju endiselt ei teandud, mis asi tuhu on ja kuidas seda tunda on.. vo\u0303i kuidas neid ta\u0308pselt ikka lugema peaks. Teadsin aga, et haiglasse vo\u0303iks minna kui tuhude vahe on ~5 minutit. Ma sain oletatavate just alanud tuhude vaheks ~4 minutit ja see ei tundunud seega sugugi o\u0303ige. Alguses ju valutatakse pooletunniste vo\u0303i tunniste vahedega lausa. Samas tekkis ikkagi hirm. A\u0308kki peaksin juba haiglasse minema? Samas ei.. no mis ma ilmaasjata la\u0308hen lolliks end tegema ja saadetakse koju tagasi. Nii ma siis valutasin tasapisi ja u\u0308ritasin oma tuhusid lugeda. Lo\u0303puks oli vahe juba ~2-3 minutit minu imearvustuste ja\u0308rgi ja mo\u0303tlesin, et aitab, kutsun takso ja la\u0308hen ja ka\u0308in su\u0308damerahuks kontrollis ikka a\u0308ra. Ootan pa\u0308rast siis kasvo\u0303i su\u0308nnitusmaja ukse taga, aga koju ma ku\u0308ll niimoodi tagasi ei tatsa."}, {"text_idx": "#000014", "text": "Loe edasi > Annabeli su\u0308nnilugu: su\u0308nnituspalatis"}, {"text_idx": "#000020", "text": "Ei ole ta nii pikk miskit. Tead ku\u0308ll, mis saab, kui huvitav raamat ka\u0308es on :D:D sama sellega"}, {"text_idx": "#000025", "text": "Ootan ka juba ja\u0308rge :) Pa\u0308ris po\u0303nev , endal su\u0308nnitus seljataga juba pea 10 kuud tagasi. Kuid see jutt on ku\u0308ll po\u0303nev :)"}, {"text_idx": "#000028", "text": "No pane aga teine osa ka :)\nMul oli kusjuures samamoodi su\u0308nnituse algus, et va\u0308ga kahtlev kas on minek vo\u0303i ei ole. Tuhude vahed va\u0308ga va\u0308ikesed, kuskil 4-5 minutit, kui tund aega olid kestnud nii, siis la\u0308ksin kohale ja 4h hiljem oli laps ka\u0308es :)"}, {"text_idx": "#000030", "text": "Ku\u0308ll la\u0308ks kiiresti, kui 12:27 juba laps ka\u0308es :) aga ootame ja\u0308rge."}, {"text_idx": "#000031", "text": "Nimevalik on hea \u2013 ma oleks ka oma va\u0308ikesele tu\u0308drukutirtsule Annabel nimeks pannud :)"}, {"text_idx": "#000032", "text": "Alates sellest, kui Sa teada andsid, et printsess ka\u0308es, ootasin su\u0308nnilugu suure po\u0303nevusega ja seda ongi po\u0303nev lugeda! :) Oi kuidas tahaks juba ja\u0308rge lugeda, nagu ise oleks su\u0308nnitanud :D"}, {"text_idx": "#000033", "text": "Su laps on NIIIIIIII ilusa na\u0308oga! Ei ole u\u0308ldse selline nagu teised just su\u0308ndinud titad (nagu oleks paistes na\u0308oga vms). Nii ilus laps lihtsalt! Muidugi vanematele on oma laps ikka ja alati ilus :)"}, {"text_idx": "#000035", "text": "Ei arvanud jah, et nii kuum postitus sellest tuleb. :D Eks ma ikka u\u0308ritan tasapisi ja\u0308tku ka valmis vorpida oma uue elurez\u030ciimiga. :D Ja ta\u0308nan pisikese komplimendi eest. Mulle ennegi mainiti, et justkui filmibeebi. Nii puhas ja klaar. :D"}, {"text_idx": "#000036", "text": "Jaaa, mis edasi sai? :) Nii elevusega ootan juba! :)"}, {"text_idx": "#000037", "text": "Annabel ikka popp nimi tuleb nu\u0308u\u0308d va\u0308lja, sama nimi oli ka minul planeeritud tu\u0308trele panna (teine nimi oli ku\u0308ll erinev)."}, {"text_idx": "#000038", "text": "Vast jah. Kuigi mul juba paar aastat see nimi peas keerlend, aga see vist la\u0308bi aegade popp. Ja ega sellepa\u0308rast ei ja\u0308ta ometi enda lapsele ju panemata ka, sest noh.. suva tegelt ju. :D\nPoissi tahaks ka nii Sebastiani nimelist ja ta\u0308itsa hea, et ta seekord tulemata ja\u0308i, sest see ka ju nii popp, et parem kui see nimi paar aastat ehk ha\u0308a\u0308bub. :D\nTa\u0308itsa lo\u0303pp, ma oleks ka Sebastian pannud, aga see langes va\u0308lja, sest mehe bff\u2019i KASS on Sebastian :D\nAga neiu Annabelile sobib oma nimi va\u0308ga valatult.\nHahaha, MA KARTSINGI, et sa midagi sellist vastad. Vo\u0303i noh mo\u0303tlesin, et ku\u0308ll oleks huvitav ja kummaline kokkusattumus, kui sa nu\u0308u\u0308d u\u0308tleksid, et sul ka poisinimena Sebastian meeltes mo\u0303lkus. :D"}, {"text_idx": "#000039", "text": "Vast jah. Kuigi mul juba paar aastat see nimi peas keerlend, aga see vist la\u0308bi aegade popp. Ja ega sellepa\u0308rast ei ja\u0308ta ometi enda lapsele ju panemata ka, sest noh.. suva tegelt ju. :D\nPoissi tahaks ka nii Sebastiani nimelist ja ta\u0308itsa hea, et ta seekord tulemata ja\u0308i, sest see ka ju nii popp, et parem kui see nimi paar aastat ehk ha\u0308a\u0308bub. :D"}, {"text_idx": "#000046", "text": "Palju o\u0303nne ja edu teile! Ootan huviga juba teist osa! Ma mo\u0303tlesin, et kui v,eed a\u0308ra tulevad siis tuleb haiglasse joosta kohe. Ise kahe lapse ema ja sellist asja siis ei tea :D Minul tulid veed vahetult enne su\u0308nnitust ning haiglasse la\u0308ksin valude pa\u0308rast.(teisega valusid polnud vaid lihtsalt selline tunne et peaks vist su\u0308nnitama :D) Ja sellest omaette naermisest ma saan ta\u0308iesti aru, ma ise ka itsitasin ja ka\u0308isin ringi irve na\u0308ol. Ja ma mo\u0303tlesin ka et oi peab ikka so\u0308o\u0308ma sest pa\u0308rast on jo\u0303udu vaja ning vo\u0303tsin banaani autosse kaasa, mis lo\u0303puks sinna ja\u0308igi sest valudega oli suhteliselt keeruline su\u0308u\u0308a ;:P Annabel on igati ilus ja armas plikatirts! ^__^"}]